**รายละเอียดเงื่อนไข การจ้าง**

**งานจ้างบริการดูแลทำความสะอาด อาคารที่ทำการบริษัทฯ**

**และบริเวณที่เกี่ยวข้อง ประจำหอบังคับการบินตราด จังหวัดตราด**

**เริ่มตั้งแต่วันที่ ๑ มกราคม ๒๕๖๐ ถึง วันที่ ๓๑ ธันวาคม ๒๕๖๑**

**(ระยะเวลาการจ้าง ๑๒ เดือน)**

**๑. พื้นที่ที่จะต้องทำความสะอาด** ประกอบด้วย

๑.๑ อาคารหอบังคับการบิน

 ๑.๒ ห้องรับแขก ห้องน้ำ ห้องครัว

 ๑.๓ กระจกทั้งภายนอกและในอาคาร

 ๑.๔ พื้นที่ลานจอดรถ

 ๑.๕ อาคาร NDB

 ๑.๖ ห้องพักผ่อน

 ๑.๗ ห้องน้ำและเครื่องสุขภัณฑ์ ภายในอาคารตู้คอนเทนเนอร์

๑.๘ ผนัง เพดาน โคมไฟ ป้ายประกาศต่าง ๆ โต๊ะทำงาน และครุภัณฑ์

 สำนักงานทั้งหมด

**๒. ผู้รับจ้างจะต้องทำความสะอาดพื้นที่ในข้อ ๑ ตามรายการต่อไปนี้** โดยเคร่งครัด

 ๒.๑ รายการทำความสะอาดทั่วไป (ประจำวัน) วันละ ๒ รอบ (เช้า/เย็น)

* ปัดกวาดฝุ่นละอองและเศษขยะบนพื้น
* เช็ดทำความสะอาดน้ำยาเช็ดประจำวัน
* กวาดฝุ่นด้วยม็อบชุบน้ำยาเช็ดฝุ่นอย่างน้อยวันละ ๒ รอบ เช้า – เย็น
* เช็ดกระจกและกรอบกระจกประตูทางเข้าอาคาร ส่วนที่เป็นกระจกปิด

กั้นห้องและกระจกทางเดินร่วมให้สะอาดอยู่เสมอ

* ทำความสะอาดห้องน้ำ สุขภัณฑ์ ด้วยการขัดถู และล้างด้วยน้ำยาล้าง

ห้องน้ำพร้อมใส่น้ำยาฆ่าเชื้อดับกลิ่น

* เฟอร์นิเจอร์อาคารสำนักงาน เช่น โต๊ะ เก้าอี้ ชุดรับแขก ตู้เอกสาร โทรศัพท์ เครื่องทำน้ำเย็น มูลี่ ฯลฯ เฟอร์นิเจอร์ที่บุด้วยหนังต้องเคลือบด้วยน้ำยาเคลือบเฟอร์นิเจอร์
* ดูแลเช็ดล้างที่เขี่ยบุหรี่ เก็บขยะ และเทถังผง

๒/...

- ๒ –

* ทำความสะอาด เช็ดรอยตามกระจกประตูทางเข้า-ออก
* ทำความสะอาดบันไดขั้น-ลง
* ดูแลทำความสะอาดห้องน้ำให้สะอาดและแห้งอยู่เสมอ
* ดูแลกระจกเงาและอุปกรณ์ในห้องน้ำ โถปัสสาวะและบริเวณอ่างล้างหน้าให้สะอาดอยู่เสมอ
* ใส่กระดาษชำระ สบู่เหลว และกระดาษเช็ดมือ ซึ่งผู้รับจ้างเป็นผู้จัดหา
* ดูแลบริเวณโดยรอบอาคารให้สะอาดอยู่เสมอ
* ทำงานเบ็ดเตล็ดอื่น ๆ ตามที่ หอฯ มอบหมาย

 ๒.๒ รายการทำความสะอาดประจำสัปดาห์

* ล้างและขจัดคราบสนิมห้องน้ำและคราบสกปรกฝังแน่นในห้องสุขา พร้อมใส่น้ำยาฆ่าเชื้อ
* ทำการดูดฝุ่น ปัดกวาดหยากไย่ตามฝาผนังและเพดาน
* ทำความสะอาดโคมไฟพัดลม ป้ายประกาศ ภาพวาดและเครื่องตกแต่งต่าง
* เปลี่ยนถ่ายที่เขี่ยบุหรี่ สัปดาห์ละ ๒ ครั้ง

 ๒.๓ รายการทำความสะอาดประจำเดือน

* ขัดเงาแต่งพื้น ตามข้อ ๑ ด้วยเครื่องขัดเงา
* ล้างทำความสะอาดบันได ทางเดินหน้าอาคาร และทางเดินอาคารสำนักงาน

 ๒.๔ รายการทำความสะอาดประจำ ๑ – ๒ เดือน

* ทำความสะอาดดวงไฟทั้งหมด
* ทำความสะอาดช่องระบายอากาศทั้งหมด

 ๒.๕ รายการทำความสะอาดประจำ ๒ เดือน

* เช็ดทำความสะอาดกระจกอาคารสำนักงานทั้งภายนอกและภายใน

 ๒.๖ รายการทำความสะอาดประจำ ๓ เดือน

* ขจัดคราบสกปรก คราบน้ำยาเคลือบเงาที่เคลือบไว้เดิมที่เห็นว่าสกปรกและหมดสภาพ
* ล้างน้ำยาเคลือบเงาใหม่ตามสภาพพื้น

๓/...

- ๓ -

**๓. อุปกรณ์ และเครื่องมือเครื่องใช้ในการทำความสะอาด**

๓.๑ ผู้รับจ้างต้องจัดหาอุปกรณ์ เครื่องมือเครื่องใช้ และน้ำยาเคมีที่ใช้ในการทำความสะอาดมาเองทั้งหมด โดยอุปกรณ์ทั้งหลายต้องไม่เสื่อมคุณภาพและอยู่ในสภาพดี ใช้ได้อย่างมีประสิทธิภาพ

๓.๒ บริษัทฯ จะเป็นผู้จัดหาน้ำ ไฟฟ้า และอำนวยความสะดวกในเรื่องสถานที่เก็บเครื่องมือเครื่องใช้และอุปกรณ์ต่าง ๆ ที่ใช้ทำความสะอาด

**๔. จำนวนพนักงานและเวลาปฏิบัติงาน**

ผู้รับจ้างจะต้องจัดพนักงานเข้าปฏิบัติงานวันละ ๑ คน ทุกวัน ตั้งแต่วันจันทร์ถึงวันอาทิตย์ ปฏิบัติงานตั้งแต่เวลา ๐๗.๐๐ – ๑๖.๓๐ น. โดยจัดให้พนักงานมีวันหยุดสัปดาห์ละ ๑ วัน และผู้รับจ้างจะต้องจัดคนมาปฏิบัติงานแทนให้ครบตามจำนวนที่กำหนด หากวันใดขาดพนักงานทำความสะอาดไม่ครบตามจำนวน ผู้รับจ้างต้องถูกปรับเป็นเงินจำนวน ๒ เท่า ของอัตราค่าจ้างรายวันขั้นต่ำต่อคน ตามประกาศกระทรวงแรงงานตามจำนวนพนักงานที่ขาดงาน โดยหักจากเงินค่าจ้างที่จะต้องจ่ายในเดือนนั้น

**๕. ผู้รับจ้างต้องปฏิบติตามข้อกำหนด ดังนี้**

๕.๑ บันทึกประวัติพนักงานของผู้รับจ้างลงในแบบฟอร์มที่ผู้ว่าจ้างกำหนดและส่งให้เจ้าหน้าที่ปฏิบัติงาน (ช่าง) หรือผู้ที่ได้รับมอบหมายจากผู้ว่าจ้างเพื่อทำการตรวจสอบ

๕.๒ จัดทำสมุดลงเวลาการทำงานของผู้รับจ้างและส่งให้ผู้ควบคุมงาน หรือผู้ที่ได้รับมอบหมายจากผู้ว่าจ้างเป็นผู้ตรวจสอบจำนวนพนักงานปฏิบัติงานได้ตลอดเวลา

๕.๓ จัดทำสมุดบันทึกรายการปฏิบัติงานประจำวัน ส่งให้ผู้ควบคุมงานหรือผู้ที่ได้รับมอบหมายจากผู้ว่าจ้างทำการตรวจสอบและบันทึกข้อเสนอแนะและแนวทางการปฏิบัติงานที่เห็นสมควร อนึ่ง สมุดบันทึกรายการปฏิบัติงานประจำวันจะถือเป็นหลักฐานในการจ่ายค่าจ้าง

๕.๔ พนักงานต้องมีเครื่องแบบ เครื่องหมาย ป้ายชื่อและต้องแต่งกายให้สุภาพ สะอาดเรียบร้อยอยู่เสมอในขณะปฏิบัติงาน (ห้ามสวมรองเท้าแตะโดยเด็ดขาด)

๕.๕ ทำการอบรมชี้แจงให้พนักงานของผู้รับจ้างทราบคำสั่ง ระเบียบและข้อบังคับของผู้ว่าจ้าง ตลอดจนวิธีปฏิบัติงานต่าง ๆ ให้เข้าใจและสามารถถปฏิบัติงานได้เป็นอย่างดี

๔/...

- ๔ -

๕.๖ ผู้รับจ้างสัญญาว่าจะไม่เอางานทั้งหมด หรือส่วนหนึ่งส่วนใดในงานจ้างนี้ไปให้ผู้รับช่วงอีกทีหนึ่ง โดยไม่ได้รับอนุญาตจากผู้ว่าจ้าง

๕.๗ ผู้รับจ้างต้องคอยควบคุมดูแล และกวดขันพนักงานของผู้รับจ้างให้ปฏิบัติตามคำสั่ง กฏระเบียบ ข้อบังคับของผู้ว่าจ้าง หรือคำสั่งของผู้ควบคุมงานของผู้ว่าจ้าง และต้อง

ปฏิบัติต่อผู้ใช้บริการของผู้ว่าจ้างด้วยมารยาทที่สุภาพเรียบร้อย

 ๕.๘ ถ้าผู้รับจ้างไม่ตั้งใจปฏิบัติงาน ขัดคำสั่ง หรือฝ่าฝืนระเบียบข้อบังคับของผู้ว่าจ้าง แสดงกิริยาไม่สุภาพ กระด้างกระเดื่องต่อผู้ควบคุมงานของผู้ว่าจ้าง หรือมีพฤติกรรมส่อไปในทางทุจริต รวมทั้งประพฤติตนอันอาจก่อให้เกิดความเสียหายต่อชื่อเสียงของผู้ว่าจ้าง เมื่อผู้ว่าจ้างได้แจ้งให้ผู้รับจ้างทราบเป็นลายลักษณ์อักษรแล้ว ผู้รับจ้างจะต้องเรียกตัวพนักงานผู้นั้นกลับทันที และจะไม่ส่งมาปฏิบัติงานให้ บวท. อีกต่อไป

 ๕.๙ ผู้รับจ้างจะต้องส่งรายชื่อพร้อมรูปถ่าย และลงลายมือชื่อของพนักงานที่มาปฏิบัติงานให้แก่ผู้รับจ้างในวันลงนามรับจ้างในใบสั่งจ้าง

 ๕.๑๐ ผู้รับจ้างจะต้องแจ้งรายชื่อของพนักงานที่จะมาปฏิบัติงานทดแทนพนักงานที่หยุดหรือขาดงานให้กับผู้ว่าจ้างทราบล่วงหน้าอย่างน้อย ๑ วัน

 ๕.๑๑ ผู้รับจ้างต้องให้พนักงานทำความสะอาดที่มาปฏิบัติหน้าที่ในแต่ละวัน ลงลายมือชื่อด้วยตนเองทุกครั้ง ห้ามมิให้มีการลงลายมือชื่อแทนกันโดยเด็ดขาด หากตรวจพบให้ถือว่าขาดการปฏิบัติงานในวันนั้น ๆ และผู้รับจ้างจะต้องถูกปรับเป็นจำนวน ๒ เท่าของอัตราค่าจ้างรายวันขั้นต่ำตามประกาศกระทรวงแรงงาน

**๖. ความรับผิดชอบของผู้รับจ้าง**

 ๖.๑ ผู้รับจ้างจะต้องรับผิดชอบและปฏิบัติต่อพนักงานของผู้รับจ้างให้ถูกต้องตามกฎหมายแรงงานที่บัญญัติไว้หรือที่จะบังคับใช้ต่อไป รวมทั้งกฎหมายอื่น ๆ ที่เกี่ยวข้อง

 ๖.๒ ถ้าพนักงานของผู้รับจ้างกระทำละเมิดต่อพนักงานของผู้ว่าจ้าง หรือผู้ใช้บริการของผู้ว่าจ้างเกี่ยวกับงานที่รับจ้างตามเงื่อนไขของงานจ้างนี้ อันเป็นเหตุทำให้เกิดความเสียหายใด ๆ แล้ว ผู้รับจ้างยินดีชดใช้ค่าเสียหายที่เกิดขึ้นทั้งหมดทันที

 ๖.๓ กรณีที่มีของสูญหาย หรือเกิดความชำรุดเสียหายเกิดขึ้นภายในบริเวณพื้นที่รับผิดชอบตามข้อ ๑ อันเนื่องมาจากการปฏิบัติงานของผู้รับจ้าง ผู้รับจ้างจะต้องรับผิดชอบและชดใช้ค่าเสียหายให้กับผู้ว่าจ้างเว้นแต่กรณีเป็นเหตุสุดวิสัย

๕/...

- ๔ –

**๗. การปฏิบัติงานต่อเนื่อง**

 ในกรณีครบกำหนดการจ้างแล้ว ถ้าผู้ว่าจ้างไม่สามารถหาผู้รับจ้างรายใหม่มาให้บริการได้ ผู้รับจ้างจะให้บริการตามเงื่อนไขในอัตราการจ้างเดิมต่อไป จนกว่าผู้ว่าจ้างจะหาผู้รับจ้างรายใหม่ได้ ทั้งนี้ ไม่เกินกว่าระยะเวลา 3 เดือนนับจากวันที่สิ้นสุดการจ้างในใบสั่งจ้าง

**๘. การยกเลิกการจ้าง**

 หากผู้รับจ้างไม่ปฏิบัติงานตามข้อหนึ่งข้อใดของเงื่อนไขการจ้างนี้ ซึ่งผู้ว่าจ้างหรือผู้ควบคุมงาน หรือผู้ที่ได้รับมอบหมายจากผู้ว่าจ้างได้แจ้งให้ทราบเป็นลายลักษณ์อักษรแล้ว แต่ผู้รับจ้างไม่มาปฏิบัติภายในเวลาที่กำหนด ผู้ว่าจ้างมีสิทธิบอกเลิกการจ้างได้ทันที

 ผู้รับจ้างได้อ่านและเข้าใจข้อความโดยละเอียดแล้ว และยอมรับเงื่อนไขรายละเอียดการจ้างนี้ทั้งหมด และผู้รับจ้างจะต้องปฏิบัติตามเงื่อนไขการจ้างโดยเคร่งครัด